

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  |  |
|  | **ΑΝΑΡΤΗΤΕΟ ΣΤΟ ΔΙΑΔΙΚΤΥΟ****ΑΔΑ: 7Γ6ΗΗ-ΨΝ1** |
| ΓΕΝΙΚΗ ΔΙΕΥΘΥΝΣΗ |  |
| ΓΕΝΙΚΟΥ ΧΗΜΕΙΟΥ ΤΟΥ ΚΡΑΤΟΥΣ | Αθήνα, 18/12/2017 |
| ΔΙΕΥΘΥΝΣΗ ΣΧΕΔΙΑΣΜΟΥ & ΥΠΟΣΤΗΡΙΞΗΣ ΕΡΓΑΣΤΗΡΙΩΝ | Αριθ. Πρωτ.: 30/002/000/7058 |
| TMHMA A’ |  |
| Ταχ. Δ/νση: Αν. Τσόχα 16, 11521-Αθήνα | **Προς:** |

|  |  |
| --- | --- |
| Πληροφορίες: Ε. Παπαγεωργάκη | Κάθε ενδιαφερόμενο |
| Τηλέφωνο: 210-6479232Φαξ: 210-6465727 |  |
| E-mail: support@gcsl.gr |  |
|  |  |
| Πρόσκληση υποβολής προσφορών για την ανάθεση υπηρεσιών πειραματικών εργασιών για τις ανάγκες της Α’ ΧΥ Αθηνών και της Β’ ΧΥ Αθηνών του Γ.Χ.Κ. |
| Αναθέτουσα Αρχή: | Γενικό Χημείο του Κράτους, Αν. Τσόχα 16, 115 21 Αθήνα,  |
| ΚΑΕ: | 9769 |
| CPV : | 73100000-3«ΥΠΗΡΕΣΙΕΣ ΕΡΕΥΝΑΣ & ΠΕΙΡΑΜΑΤΙΚΗΣ ΑΝΑΠΤΥΞΗΣ» |
| Έγκριση δαπάνης: | 30/002/000/6574/2017 - ΑΔΑ: ΩΙΙΣΗ-Ι67 |
| Κριτήριο Ανάθεσης: | Πλέον συμφέρουσα από οικονομική άποψη προσφορά βάσει τιμής(χαμηλότερη τιμή) |
| Προϋπολογισθείσα δαπάνη: | 19.352,26€ συν ΦΠΑ (24%), συνολικά 23.996,80€ |
| Καταληκτική ημερομηνία υποβολής προσφορών: | 22-01-2018 |
| Διάρκεια ισχύος προσφορών: | 180 μέρες από την επομένη της καταληκτικής ημερομηνίας για την υποβολή των προσφορών |

***1. Αντικείμενο και προϋπολογισμός***

Το Γενικό Χημείο του Κράτους (ΓΧΚ) προκηρύσσει πρόσκληση υποβολής προσφορών, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής (χαμηλότερη τιμή):

* για την παροχή εξειδικευμένων υπηρεσιών σε πειραματικό στάδιο προκειμένου να υποστηριχθεί η ανάπτυξη προηγμένων μεθόδων PCR σε πραγματικό χρόνο (Real Time PCR) για τον ποσοτικό προσδιορισμό γενετικώς τροποποιημένης σόγιας και γενετικώς τροποποιημένων αραβοσίτων, για τις ανάγκες της Α’ ΧΥ Αθηνών του ΓΧΚ.
* για την μελέτη της χωρικής και χρονικής μεταβολής της σχετικής υγρασίας και της θερμοκρασίας στην αίθουσα κλιματιστικών συνθηκών και την ανάπτυξη μεθόδων για τον προσδιορισμό βαρέων μετάλλων και σχήματος ελέγχου καταλληλότητας του εσωτερικού ελέγχου ποιότητας, με τη συσκευή ICP Prodigy, για τις ανάγκες της Β’ ΧΥ Αθηνών του ΓΧΚ.

Οι προσφέροντες πρέπει να καταθέσουν προσφορά για μια, για ορισμένες ή και για όλες τις ζητούμενες υπηρεσίες πειραματικών εργασιών (Μέρη 1Α, 1Β, 2Α και 2Β), οι τεχνικές προδιαγραφές των οποίων περιγράφονται αναλυτικά στο ΠΑΡΑΡΤΗΜΑ Β΄.

Η συνολική προϋπολογισθείσα δαπάνη ανέρχεται στο ποσό των 19.352,26€ συν ΦΠΑ (24%), συνολικά 23.996,80€ και θα βαρύνει τις πιστώσεις του προϋπολογισμού του Ε.Τ.Ε.Π.Π.Α.Α. οικονομικού έτους 2017 (ΚΑΕ 9769).

***2. Υποβολή Προσφορών***

Οι υποψήφιοι ανάδοχοι καλούνται να υποβάλλουν την τεχνική και οικονομική τους προσφορά σε ενιαίο σφραγισμένο φάκελο με τα **ΣΤΟΙΧΕΙΑ ΥΠΟΨΗΦΙΟΥ** (ΕΠΩΝΥΜΙΑ, ΔΙΕΥΘΥΝΣΗ, ΤΗΛΕΦΩΝΟ, ΦΑΞ και E-MAIL του ΔΙΑΓΩΝΙΖΟΜΕΝΟΥ), τα **ΣΤΟΙΧΕΙΑ ΑΠΟΔΕΚΤΗ** (ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ, ΓΕΝΙΚΗ ΔΙΕΥΘΥΝΣΗ ΓΕΝΙΚΟΥ ΧΗΜΕΙΟΥ ΤΟΥ ΚΡΑΤΟΥΣ, ΔΙΕΥΘΥΝΣΗ ΣΧΕΔΙΑΣΜΟΥ & ΥΠΟΣΤΗΡΙΞΗΣ ΕΡΓΑΣΤΗΡΙΩΝ - ΤΜΗΜΑ Α΄) καθώς και την ένδειξη: «***ΠΡΟΣΦΟΡΑ* για την ανάθεση υπηρεσιών πειραματικών εργασιών για τις ανάγκες της Α’ ΧΥ Αθηνών και της Β’ ΧΥ Αθηνών του Γ.Χ.Κ.»**το αργότερο μέχρι **22-01-2018 και ώρα 14:00,** στο Γενικό Χημείο του Κράτους στη διεύθυνση Αν. Τσόχα 16, ΤΚ 11521 ‐ Αθήνα, στο ισόγειο, γραφείο 1 (Πρωτόκολλο) . Οι προσφορές μπορούν να κατατεθούν στην ως άνω διεύθυνση

* Προσωπικά ή με εκπρόσωπό τους,
* Ταχυδρομικά, επί αποδείξει.

Η ημερομηνία αποστολής των προσφορών αποδεικνύεται μόνο από το πρωτόκολλο εισερχομένων του ΓΧΚ. Σε κάθε περίπτωση, οι προσφορές θα πρέπει να έχουν πρωτοκολληθεί πριν ή και κατά την καταληκτική ημερομηνία και ώρα 14:00.

**Περιεχόμενο φακέλου προσφοράς**

Ο φάκελος της προσφοράς θα περιλαμβάνει:

**α) Δύο (2) αντίγραφα** του συμπληρωμένου από τον συμμετέχοντα **ΕΝΤΥΠΟΥ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ** του ΠΑΡΑΡΤΗΜΑΤΟΣ Α’ της παρούσας, με όλες τις σελίδες του αριθμημένες και υπογεγραμμένες από το νόμιμο εκπρόσωπο, και με σφραγίδα του προσφέροντος στην τελευταία σελίδα.

**β) Υπεύθυνη δήλωση** της παρ. 4 του άρθρου 8 του Ν. 1599/1986, όπως εκάστοτε ισχύει, σύμφωνα με το συνημμένο Υπόδειγμα του ΠΑΡΑΡΤΗΜΑΤΟΣ Γ’ της παρούσας.

Οι προσφορές θα συντάσσονται με βάση το ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές προσφορές που ξεπερνούν τον προϋπολογισμό.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κ.λ.π. θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δικαιούνται αποζημίωση για δαπάνες σχετικές με τη συμμετοχή τους.

Μετά από αίτημα της Αναθέτουσας Αρχής τα στοιχεία των προσφορών είναι δυνατόν να τύχουν περαιτέρω διαπραγμάτευσης και διευκρινίσεων.

***3.Ισχύς προσφορών***

Οι προσφορές ισχύουν και δεσμεύουν τους συμμετέχοντες στην πρόσκληση για **εκατόν ογδόντα (180)** μέρες από την επόμενη της καταληκτικής ημερομηνίας υποβολής προσφορών. Προσφορές που ορίζουν χρόνο ισχύος μικρότερο του ανωτέρω αναφερόμενου, απορρίπτονται ως απαράδεκτες. Για τυχόν παράταση της ισχύος της προσφοράς, εφαρμόζονται τα αναφερόμενα στην παρ. 4 του άρθρου 97 του ν. 4412/2016.

***4. Τιμές***

Στις τιμές χωρίς ΦΠΑ θα περιλαμβάνεται η αξία των προσφερόμενων εξειδικευμένων υπηρεσιών σε ευρώ.

Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του προμηθευτή.

**Ειδικοί όροι**

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, εφόσον συγκατατεθούν για αυτήν, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.

***5. Αξιολόγηση προσφορών-Ανάθεση***

Το κριτήριο ανάθεσης είναι η **χαμηλότερη τιμή.** Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Ο ανάδοχος που θα επιλεγεί, θα κληθεί να προσκομίσει φορολογική και ασφαλιστική ενημερότητα (κύριας και επικουρικής) καθώς και απόσπασμα του ποινικού μητρώου με ημερομηνία έκδοσης είτε μεταγενέστερης της ημερομηνίας πρόσκλησης υποβολής των δικαιολογητικών είτε έκδοσης τελευταίου τριμήνου πριν από την ημερομηνία της πρόσκλησης αυτής. Ελλείψει αυτού, θα κληθεί να προσκομίσει ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις. Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), η υποχρέωση αυτή αφορά κατ’ ελάχιστον τους διαχειριστές. Στις περιπτώσεις ανωνύμων εταιρειών (Α.Ε.), η υποχρέωση του προηγούμενου εδαφίου αφορά κατ’ ελάχιστον τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου. Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.

Στη συνέχεια ακολουθεί η υπογραφή της απόφασης ανάθεσης. Ο Ανάδοχος που θα επιλεγεί θα κληθεί να υπογράψει σύμβαση με το Γενικό Χημείο του Κράτους όταν η συνολική αξία της υπηρεσίας που του ανατίθεται με ΦΠΑ ξεπερνά τις 2.500,00 €. Πριν την υπογραφή της σύμβασης, ο ανάδοχος είναι υποχρεωμένος να καταθέσει εγγυητική επιστολή καλής εκτέλεσης, που να καλύπτει το 5% επί της αξίας της σύμβασης, χωρίς ΦΠΑ (άρθρο 72, ν. 4412/2016). Επισημαίνεται ότι η διάρκεια ισχύος της εγγυητικής επιστολής καλής εκτέλεσης της προς υπογραφή Σύμβασης πρέπει να είναι μεγαλύτερη κατά τουλάχιστον δύο (2) μήνες από τον συμβατικό χρόνο.

Η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

***6. Παράδοση – παραλαβή***

Η παροχή των ζητούμενων υπηρεσιών θα γίνει στα εργαστήρια της Α’ ΧΥ Αθηνών και της Β’ ΧΥ Αθηνών Αν. Τσόχα 16, Αθήνα, **εντός ενενήντα (90) ημερών** από την υπογραφή της Σύμβασης ή από την κοινοποίηση στον ανάδοχο της Απόφασης Ανάθεσης μέσω ηλεκτρονικού ταχυδρομείου ή μέσω οποιουδήποτε πρόσφορου τρόπου που θα υποδεικνύει την παραλαβή, εφόσον δεν υπογραφεί Σύμβαση.

Η παραλαβή θα γίνει από την αρμόδια επιτροπή παραλαβής και εφόσον οι εργασίες είναι σύμφωνες με τις προδιαγραφές της προσφοράς και της πρόσκλησης.

 Η αρμόδια Επιτροπή Παραλαβής θα συντάξει εντός ενός (1) μηνός από την παροχή των εξειδικευμένων υπηρεσιών αυτών και τον ποιοτικό τους έλεγχο, σχετικό πρακτικό παραλαβής για τις υπηρεσίες που παρασχέθηκαν, συνοδευόμενο από τα αντίστοιχα δελτία παροχής υπηρεσιών. Η Επιτροπή Παραλαβής διαβιβάζει το πρωτόκολλο παραλαβής (εις τετραπλούν) στη Δ/νση ΣΥΠΕ και το κοινοποιεί στον ανάδοχο, ο οποίος προβαίνει στην έκδοση του σχετικού τιμολογίου των υπηρεσιών, με βάση το οποίο θα γίνει η πληρωμή.

Κατά τα λοιπά εφαρμόζονται οι περί παρακολούθησης και παραλαβής διατάξεις των άρθρων 216 και 219, αντίστοιχα, του ν. 4412/2016.

Ο συμβατικός χρόνος παράδοσης των υπό παροχή εξειδικευμένων υπηρεσιών μπορεί με απόφαση της Αναθέτουσας Αρχής να παρατείνεται σύμφωνα με το άρθρο 217 του ν. 4412/2016.

***7. Τρόπος πληρωμής***

Η πληρωμή της αξίας των παρεχόμενων εξειδικευμένων υπηρεσιών θα γίνει σε Ευρώ, βάση τιμολογίου παροχής υπηρεσιών του αναδόχου, στο οποίο θα αναγράφεται ο αριθμός Σύμβασης, ο ΚΑΕ 9769, ο αριθμός πρωτοκόλλου της Απόφασης ανάθεσης (αν δεν έχει υπογραφεί σύμβαση) και ο αριθμός της έγκρισης ανάληψης υποχρέωσης (30/002/000/6574/2017), μετά την οριστική ποσοτική και ποιοτική παραλαβή των υπηρεσιών από την αρμόδια Επιτροπή Παραλαβής.

Η πληρωμή θα γίνει με έκδοση τραπεζικής επιταγής στο όνομα του δικαιούχου, που θα εξοφληθεί στην Τράπεζα Ελλάδος και σε βάρος του προϋπολογισμού του Ε.Τ.Ε.Π.Π.Α.Α. οικονομικού έτους 2018, ΚΑΕ 9769, με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Ο ΦΠΑ βαρύνει το Ελληνικό Δημόσιο. Από την πληρωμή παρακρατούνται οι ισχύουσες κάθε φορά νόμιμες κρατήσεις. Επίσης, παρακρατείται φόρος εισοδήματος 8%.

Η πληρωμή θα γίνεται μόνο μετά την προσκόμιση βεβαιώσεων φορολογικής και ασφαλιστικής ενημερότητας.

Κατά τα λοιπά ισχύουν οι διατάξεις περί Κρατικών Προμηθειών.

Η παρούσα Πρόσκληση θα αναρτηθεί στη «ΔΙΑΥΓΕΙΑ», στην ιστοσελίδα της Α.Α.Δ.Ε. στην διεύθυνση **http://www.aade.gr/prokeryxeis-diagonismoi** και στην ιστοσελίδα του Γ.Χ.Κ. στη διεύθυνση [**http://www.gcsl.gr**](http://www.gcsl.gr) στο κεντρικό μενού, στη στήλη «ΝΕΑ».

|  |  |  |  |
| --- | --- | --- | --- |
|  |  |  | **ΜΕ ΕΝΤΟΛΗ ΤΟΥ ΔΙΟΙΚΗΤΗ ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ EΣΟΔΩΝ****Ο ΠΡΟΪΣΤΑΜΕΝΟΣ ΤΗΣ ΓΕΝΙΚΗΣ ΔΙΕΥΘΥΝΣΗΣ ΤΟΥ Γ.Χ.Κ.** |
|  |  |  |  |
|  |  |  | **ΝΙΚΟΛΑΟΣ ΒΛΑΧΟΣ** |

**Συνημμένα**:

1. Παράρτημα Α: ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ
2. Παράρτημα Β: ΤΕΧΝΙΚΕΣ ΠΡΟΔΙΑΓΡΑΦΕΣ
3. Παράρτημα Γ: ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ

**Κοινοποίηση:**

1. Διεύθυνση Προϋπολογισμού & Δημοσιονομικών Αναφορών ΑΑΔΕ (e-mail: a.giannaki@aade.gr)
2. Διεύθυνση Υποστήριξης Ηλεκτρονικών Υπηρεσιών ΑΑΔΕ (e-mail: siteadmin@aade.gr)
3. Α’ ΧΥ Αθηνών
4. Β’ ΧΥ Αθηνών

**Εσωτερική Διανομή:**

1. Γραφείο Προϊσταμένου Γενικής Διεύθυνσης Γενικού Χημείου του Κράτους
2. Διεύθυνση Σχεδιασμού & Υποστήριξης Εργαστηρίων, Τμήματα Α΄,Β’ & Γ’

**ΠΑΡΑΡΤΗΜΑ Α- ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ**

### *της υπ΄ αριθμό 30/002/000/7058/2017 Πρόσκλησης υποβολής προσφορών για* *την*  παροχή υπηρεσιών πειραματικών εργασιών για τις ανάγκες της Α’ ΧΥ Αθηνών και της Β’ ΧΥ Αθηνών του  *Γενικού Χημείου του Κράτους.*

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ** |  |
| **ΔΙΕΥΘΥΝΣΗ, Τ.Κ., ΠΟΛΗ ΕΔΡΑΣ** |  |
| **ΤΗΛΕΦΩΝΑ / ΦΑΞ / E-MAIL** |  |
| **ΑΦΜ – ΔOY** |  |
| **ΝΟΜΙΜΟΣ ΕΚΠΡΟΣΩΠΟΣ** |  |
| **Α.Δ.Τ. (Νομίμου εκπροσώπου)** |  |
| **Υπεύθυνος Επικοινωνίας** |  |

|  |  |  |  |
| --- | --- | --- | --- |
| **Περιγραφή πειραματικής εργασίας**  | **Τιμή προσφοράς**  | **Φ.Π.Α. 24%** | **Tιμή προσφοράς** **με Φ.Π.Α. 24%** |
| **1. ΠΑΡΟΧΗ ΠΕΙΡΑΜΑΤΙΚΩΝ ΕΡΓΑΣΙΩΝ ΣΤΑ ΕΡΓΑΣΤΗΡΙΑ ΤΗΣ Α΄ Χ.Υ. ΑΘΗΝΩΝ** |  |  |  |
| **Μέρος 1Α:** Παροχή εξειδικευμένων υπηρεσιών σε πειραματικό στάδιο προκειμένου να υποστηριχθεί η ανάπτυξη προηγμένων μεθόδων PCR σε πραγματικό χρόνο (Real Time PCR) για τον ποσοτικό προσδιορισμό γενετικώς τροποποιημένης σόγιας, σύμφωνα με τις Τεχνικές Προδιαγραφές του Παρατήματος Β’. |  |  |  |
| **Μέρος 1Β:** Παροχή εξειδικευμένων υπηρεσιών σε πειραματικό στάδιο προκειμένου να υποστηριχθεί η ανάπτυξη προηγμένων μεθόδων PCR σε πραγματικό χρόνο (Real Time PCR) για τον ποσοτικό προσδιορισμό γενετικώς τροποποιημένων αραβοσίτων, σύμφωνα με τις Τεχνικές Προδιαγραφές του Παρατήματος Β’. |  |  |  |
| **2. ΠΑΡΟΧΗ ΠΕΙΡΑΜΑΤΙΚΩΝ ΕΡΓΑΣΙΩΝ ΣΤΑ ΕΡΓΑΣΤΗΡΙΑ ΤΗΣ Β΄ Χ.Υ. ΑΘΗΝΩΝ** |  |  |  |
| **Μέρος 2Α:** Μελέτη της χωρικής και χρονικής μεταβολής της σχετικής υγρασίας και της θερμοκρασίας στην αίθουσα κλιματιστικών συνθηκών της Υπηρεσίας, σύμφωνα με τις Τεχνικές Προδιαγραφές του Παρατήματος Β’. |  |  |  |
| **Μέρος 2Β:** Παροχή εξειδικευμένων υπηρεσιών σε πειραματικό στάδιο προκειμένου να υποστηριχθεί η ανάπτυξη μεθόδων για τον προσδιορισμό βαρέων μετάλλων και σχήματος ελέγχου καταλληλότητας του εσωτερικού ελέγχου ποιότητας, με τη συσκευή ICP Prodigy της Υπηρεσίας, σύμφωνα με τις Τεχνικές Προδιαγραφές του Παρατήματος Β’.  |  |  |  |
| **ΣΥΝΟΛΟ** |  |  |  |

 ΧΡΟΝΟΣ ΙΣΧΥΟΣ ΤΗΣ ΠΡΟΣΦΟΡΑΣ: ………………. ΧΡΟΝΟΣ ΠΑΡΑΔΟΣΗΣ:………………………

 <ΠΟΛΗ>……………………………………………………… , ../../201..

 Για τον Προσφέροντα:……………………………………………………………….

Υπογραφή του νόμιμου εκπροσώπου και σφραγίδα Προσφέροντος

**ΠΑΡΑΡΤΗΜΑ Β΄- ΤΕΧΝΙΚΕΣ ΠΡΟΔΙΑΓΡΑΦΕΣ**

**1. ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΠΑΡΟΧΗ ΠΕΙΡΑΜΑΤΙΚΩΝ ΕΡΓΑΣΙΩΝ ΣΤΑ ΕΡΓΑΣΤΗΡΙΑ ΤΗΣ Α΄ Χ.Υ. ΑΘΗΝΩΝ**

**ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ 12.980,00€ + ΦΠΑ (16.095,20 €)**

**ΜΕΡΟΣ 1Α -** Προϋπολογισμός: 6.890,00€ πλέον ΦΠΑ (24%) = 8.543,60€ ευρώ για 59 ανθρωποημέρες

**Περιγραφή εργασίας:**

Παροχή εξειδικευμένων υπηρεσιών σε πειραματικό στάδιο προκειμένου να υποστηριχθεί η ανάπτυξη προηγμένων μεθόδων PCR σε πραγματικό χρόνο (Real Time PCR) για τον ποσοτικό προσδιορισμό γενετικώς τροποποιημένης σόγιας.

Τεχνικές προδιαγραφές:

Η εργασία θα αφορά σε εξειδικευμένες εφαρμογές οι οποίες θα είναι συμβατές με τη συσκευή ποσοτικής PCR πραγματικού χρόνου (Thermo Fisher Scientific / Applied Biosystems 7900HT Fast Real Time PCR), θα βασίζεται στη μεθοδολογία χημικής ανάλυσης TaqMan για τον ποσοτικό προσδιορισμό Γενετικώς Τροποποιημένων Οργανισμών (TaqMan Probe-Based Chemistry / GMO quantification) και θα χρησιμοποιεί: αντιδραστήρια PCR (TaqMan® Universal PCR Master Mix), εκκινητές (primers) και ιχνηθέτες (probes) του οίκου Thermo Fisher Scientific / Applied Biosystems / Invitrogen.

H εργασία θα περιλαμβάνει:

1. Ανάπτυξη μεθόδων ποσοτικού προσδιορισμού γενετικώς τροποποιημένης σόγιας (ενδεικτικά αναφέρονται: DP 356043, MON89788, MON87701) με τη χρήση των κατάλληλων ολιγονουκλεοτιδίων ως εκκινητών (primers) και ως ιχνηθετών (probes). Έλεγχο της καταλληλότητας και βελτιστοποίηση εκκινητών και ιχνηθετών.
2. Προσαρμογή των συνθηκών των αντιδράσεων PCR (μίγματα αντίδρασης και θερμοκρασιακά προγράμματα) με στόχο την προσαρμογή στο ενιαίο πρωτόκολλο μεθόδων προσδιορισμού γενετικώς τροποποιημένων οργανισμών που ακολουθείται στο εργαστήριο.

Για την πραγματοποίηση των πειραματικών εργασιών απαιτείται η εργασία ενός χημικού ή βιολόγου με διδακτορικό ή μεταπτυχιακό δίπλωμα, εκπαιδευμένου σε τεχνικές μοριακής βιολογίας από την Thermo Fisher Scientific / Life Technologies (πρώην Applied Biosystems) και εξουσιοδότηση για την ανάπτυξη μεθόδων και εφαρμογών στην παραπάνω συσκευή, για χρόνο τουλάχιστον 59 ανθρωποημερών. Σε περίπτωση κατά την οποία κατά τη διάρκεια των πειραματικών εργασιών χρειαστεί συμπληρωματική τεχνική υποστήριξη για την προαναφερθείσα συσκευή ποσοτικής PCR πραγματικού χρόνου (7900HT Fast Real Time PCR), αυτή θα μπορεί να υλοποιηθεί μόνο από εξουσιοδοτημένο τεχνικό ο οποίος έχει εκπαιδευτεί για το σκοπό αυτό από την Thermo Fisher Scientific / Life Technologies (πρώην Applied Biosystems).

Ο προγραμματισμός, ο ρυθμός υλοποίησης των πειραματικών εργασιών καθώς και η χρονική κατανομή των 59 ανθρωποημερών θα καθορίζονται σε συνεργασία με το εργαστήριο. Το τελευταίο διατηρεί το δικαίωμα να έχει τον τελικό λόγο αναλόγως των ανελαστικών υποχρεώσεών του προς τρίτους και αναλόγως προς τη διαθεσιμότητα των αντιδραστηρίων.

**ΜΕΡΟΣ 1Β - ΠΡΟΫΠΟΛΟΓΙΣΜΟΣ** 6.090,00€ πλέον ΦΠΑ (24%) = 7.551,60€ ευρώ για 55 ανθρωποημέρες

**Περιγραφή εργασίας:**

Παροχή εξειδικευμένων υπηρεσιών σε πειραματικό στάδιο προκειμένου να υποστηριχθεί η ανάπτυξη προηγμένων μεθόδων PCR σε πραγματικό χρόνο (Real Time PCR) για τον ποσοτικό προσδιορισμό γενετικώς τροποποιημένων αραβοσίτων.

Τεχνικές προδιαγραφές:

Η εργασία θα αφορά σε εξειδικευμένες εφαρμογές οι οποίες θα είναι συμβατές με τη συσκευή ποσοτικής PCR πραγματικού χρόνου (Thermo Fisher Scientific / Applied Biosystems 7900HT Fast Real Time PCR), θα βασίζεται στη μεθοδολογία χημικής ανάλυσης TaqMan για τον ποσοτικό προσδιορισμό Γενετικώς Τροποποιημένων Οργανισμών (TaqMan Probe-Based Chemistry / GMO quantification) και θα χρησιμοποιεί: αντιδραστήρια PCR (TaqMan® Universal PCR Master Mix), εκκινητές (primers) και ιχνηθέτες (probes) του οίκου Thermo Fisher Scientific / Applied Biosystems / Invitrogen.

H εργασία θα περιλαμβάνει:

1. Ανάπτυξη μεθόδων ποσοτικού προσδιορισμού γενετικώς τροποποιημένων αραβοσίτων (ενδεικτικά αναφέρονται: Bt11, 59122) με τη χρήση των κατάλληλων ολιγονουκλεοτιδίων ως εκκινητών (primers) και ως ιχνηθετών (probes). Έλεγχο της καταλληλότητας και βελτιστοποίηση εκκινητών και ιχνηθετών.
2. Προσαρμογή των συνθηκών των αντιδράσεων PCR (μίγματα αντίδρασης και θερμοκρασιακά προγράμματα) με στόχο την προσαρμογή στο ενιαίο πρωτόκολλο μεθόδων προσδιορισμού γενετικώς τροποποιημένων οργανισμών που ακολουθείται στο εργαστήριο.

Για την πραγματοποίηση των πειραματικών εργασιών απαιτείται η εργασία ενός χημικού ή βιολόγου με διδακτορικό ή μεταπτυχιακό δίπλωμα, εκπαιδευμένου σε τεχνικές μοριακής βιολογίας από την Thermo Fisher Scientific / Life Technologies (πρώην Applied Biosystems) και εξουσιοδότηση για την ανάπτυξη μεθόδων και εφαρμογών στην παραπάνω συσκευή, για χρόνο τουλάχιστον 55 ανθρωποημερών. Σε περίπτωση κατά την οποία κατά τη διάρκεια των πειραματικών εργασιών χρειαστεί συμπληρωματική τεχνική υποστήριξη για την προαναφερθείσα συσκευή ποσοτικής PCR πραγματικού χρόνου (7900HT Fast Real Time PCR), αυτή θα μπορεί να υλοποιηθεί μόνο από εξουσιοδοτημένο τεχνικό ο οποίος έχει εκπαιδευτεί για το σκοπό αυτό από την Thermo Fisher Scientific / Life Technologies (πρώην Applied Biosystems).

Ο προγραμματισμός, ο ρυθμός υλοποίησης των πειραματικών εργασιών καθώς και η χρονική κατανομή των 55 ανθρωποημερών θα καθορίζονται σε συνεργασία με το εργαστήριο. Το τελευταίο διατηρεί το δικαίωμα να έχει τον τελικό λόγο αναλόγως των ανελαστικών υποχρεώσεών του προς τρίτους και αναλόγως προς τη διαθεσιμότητα των αντιδραστηρίων.

**2. ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΠΑΡΟΧΗ ΠΕΙΡΑΜΑΤΙΚΩΝ ΕΡΓΑΣΙΩΝ ΣΤΑ ΕΡΓΑΣΤΗΡΙΑ ΤΗΣ Β΄ Χ.Υ. ΑΘΗΝΩΝ**

**ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ 6.372,26€ + ΦΠΑ (7.901,60 €)**

**ΜΕΡΟΣ 2Α - ΠΡΟΫΠΟΛΟΓΙΣΜΟΣ** 2.500,00€ πλέον ΦΠΑ (24%) = 3.100,00€ ευρώ για 22 ανθρωποημέρες

**Περιγραφή εργασίας:**

Μελέτη της χωρικής και χρονικής μεταβολής της σχετικής υγρασίας και της θερμοκρασίας στην αίθουσα κλιματιστικών συνθηκών της Υπηρεσίας.

Τεχνικές προδιαγραφές:

Το Α’ Τμήμα της Υπηρεσίας μας, εκτελεί δοκιμές σε είδη προμηθειών του Δημοσίου και των ΔΕΚΟ για τη διενέργεια των οποίων απαιτούνται ειδικές συνθήκες θερμοκρασίας και σχετικής υγρασίας. Συγκεκριμένα εξετάζονται μηχανικές ιδιότητες (εφελκυσμός, διάτρηση, αντοχή σε τριβή, σε χνούδιασμα κλπ.) υλικών όπως το ύφασμα ,το δέρμα ,το χαρτί και τα πλαστικά. Επίσης το εργαστήριο, βάσει του Κανονισμού Προμηθειών του Δημοσίου, είναι υπεύθυνο και για τη διενέργεια των επανεξετάσεων των Ενόπλων Δυνάμεων στα προαναφερθέντα είδη.

Οι δοκιμές πραγματοποιούνται εντός της ειδικά κατασκευασμένης αίθουσας κλιματιστικών συνθηκών που βρίσκεται στο ισόγειο (αίθουσα Ι-7) εμβαδού 56,3 m2 και ύψους 2,94 m, στην οποία είναι εγκατεστημένες όλες οι απαιτούμενες συσκευές. Οι συνθήκες στην αίθουσα επιτυγχάνονται μέσω ειδικής κλιματιστικής εγκατάστασης και ρυθμίζονται μέσω κατάλληλου λογισμικού το οποίο συλλέγει και επεξεργάζεται τα δεδομένα που λαμβάνονται από τέσσερεις αισθητήρες, οι οποίοι είναι κατανεμημένοι μέσα στην αίθουσα.

Οι απαιτήσεις των προτύπων για τις περιβαλλοντικές συνθήκες κατά τη διενέργεια των δοκιμών είναι πολύ αυστηρές. Για παράδειγμα, για τις εξετάσεις χαρτιού απαιτείται προεγκλιματισμός σε θερμοκρασία 23+2οC και σχετική υγρασία 33+2% και στη συνέχεια εγκλιματισμός σε θερμοκρασία 23+2ο C και σχετική υγρασία 50+2% Η ακρίβεια και η επαναληψιμότητα των αποτελεσμάτων εξαρτάται άμεσα από την επίτευξη, διατήρηση και ομοιόμορφη κατανομή των συνθηκών μέσα στην αίθουσα.

Προς διασφάλιση της αξιοπιστίας των αποτελεσμάτων απαιτείται μελέτη της χωρικής και χρονικής μεταβολής της σχετικής υγρασίας και της θερμοκρασίας στην αίθουσα κλιματιστικών συνθηκών. Η μελέτη θα περιλαμβάνει τις παρακάτω εργασίες:

1. Μέτρηση και καταγραφή των συνθηκών θερμοκρασίας και σχετικής υγρασίας σε διάφορα σημεία της αίθουσας και ιδιαίτερα σε σημεία πλησίων των συσκευών μέτρησης αντοχών, για δεδομένες ρυθμίσεις της επιθυμητής θερμοκρασίας και υγρασίας του θαλάμου, υπό προεπιλεγμένες συνθήκες και εκτίμηση τυχόν αποκλίσεων.
2. Πραγματοποίηση μετρήσεων της μηχανικής αντοχής δοκιμίων σε εφελκυσμό σε διάφορα σημεία της αίθουσας, σε δεδομένο εύρος θερμοκρασίας (18-25 + 2οC) και σχετικής υγρασίας (30-70+2% )
3. Συλλογή, επεξεργασία και εκτίμηση αποτελεσμάτων. Διερεύνηση πιθανών ρυθμίσεων μέσω του λογισμικού.

Για την πραγματοποίηση των πειραματικών εργασιών απαιτείται η εργασία ενός ηλεκτρολόγου-μηχανολόγου μηχανικού, ο οποίος θα διαθέτει:

* τον απαιτούμενο εξοπλισμό, δηλαδή, θερμοϋγρασιόμετρα με ακρίβεια μέτρησης θερμοκρασίας (συνδυασμένο σφάλμα οργάνου και αισθητηρίου) ±0,03°C στην περιοχή -100°C ~ +150°C και ακρίβεια μέτρησης υγρασίας (συνδυασμένο σφάλμα οργάνου & αισθητηρίου) ±1,5% στην περιοχή 10% ~ 90%.
* αποδεδειγμένη εμπειρία σε κλιματιστικούς θαλάμους, καθώς και
* εξουσιοδότηση για τη χρήση και τεχνική υποστήριξη του συστήματος αυτομάτου ελέγχου Innotech και του λογισμικού αυτού από τον ομώνυμο κατασκευαστικό οίκο.

Απαιτούμενος χρόνος είκοσι δύο (22) ανθρωποημέρες.

**ΜΕΡΟΣ 2Β - ΠΡΟΫΠΟΛΟΓΙΣΜΟΣ** 3.872,26€ πλέον ΦΠΑ (24%) = 4.801,60€ ευρώ για 30 ανθρωποημέρες

**Περιγραφή εργασίας:**

Παροχή εξειδικευμένων υπηρεσιών σε πειραματικό στάδιο προκειμένου να υποστηριχθεί η ανάπτυξη μεθόδων για τον προσδιορισμό βαρέων μετάλλων και σχήματος ελέγχου καταλληλότητας του εσωτερικού ελέγχου ποιότητας, με τη συσκευή ICP Prodigy της Υπηρεσίας.

Τεχνικές προδιαγραφές:

Το B’ Τμήμα της Υπηρεσίας μας είναι το εθνικό εργαστήριο αναφοράς για τα υλικά και αντικείμενα που προορίζονται για επαφή με τρόφιμα. Στο πλαίσιο των αρμοδιοτήτων του εκτελεί δοκιμές μετανάστευσης χημικών ουσιών και μετάλλων από τα υλικά συσκευασίας στα τρόφιμα. Μεταξύ των δοκιμών αυτών είναι και η μετανάστευση βαρέων μετάλλων από πλαστικά στα τρόφιμα, η οποία βρίσκεται σε φάση ανάπτυξης της απαιτούμενης μεθοδολογίας. Για τους σκοπούς αυτούς απαιτείται η παροχή εξειδικευμένων υπηρεσιών σε πειραματικό στάδιο προκειμένου να υποστηριχθεί η ανάπτυξη μεθόδων για τον προσδιορισμό βαρέων μετάλλων.

Η εργασία θα περιλαμβάνει την εφαρμογή στη συσκευή ICP Prodigy (κωδικός 13-ICP-101) των παρακάτω:

1. Ανάπτυξη και επικύρωση μεθόδων για τον προσδιορισμό μετανάστευσης από πλαστικά των βαρέων μετάλλων Χρωμίου, Αρσενικού, Νικελίου, Κοβαλτίου και Μαγγανίου. Θα περιλαμβάνονται μεταξύ των άλλων πειράματα επαναληψιμότητας, ορίου ανίχνευσης, μελέτης ευστάθειας, εκλεκτικότητας και επιλεκτικότητας των μεθόδων, εκτίμηση της αβεβαιότητας.
2. Ανάπτυξη σχήματος ελέγχου καταλληλότητας του εσωτερικού ελέγχου ποιότητας.

Για την πραγματοποίηση των πειραματικών εργασιών απαιτείται η εργασία ενός χημικού με μεταπτυχιακό δίπλωμα και εξουσιοδότηση για την ανάπτυξη μεθόδων στην παραπάνω συσκευή, για χρόνο τριάντα (30) ανθρωποημέρες.

 **ΠΑΡΑΡΤΗΜΑ Γ: ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ**

ΥΠΕΥΘΥΝΗ ΔΗΛΩΣΗ

**(άρθρο 8 Ν.1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ.: 30/002/000/7058/2017 ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΠΡΟΣ(1): | **ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: |
| Α. αποδέχομαι τους όρους της παρούσας και ότι οι υπηρεσίες που προσφέρονται έχουν τις ζητούμενες προδιαγραφές.Β1. δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:•συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.•δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου. •απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.•νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.Β2. δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής μου δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.Β3. δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.Β4. έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής). |

Ημερομηνία:

Ο Δηλών- Εξουσιοδοτών

 (Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.